อันเช เชื่อ แชมป์ลา ลีกา ชี้ขาดนัดสุดท้าย
กุนซือราชันชุดชาว ปรามนักเตะและสื่อแดนกระทิงดุอย่าเพิ่งด่วนตัดสินแชมป์ลาลีกา แม้จะมีคะแนนห่างบาร์เซโลนา คู่ปรับอยู่ถึงสี่คะแนนก็ตาม พร้อมเชื่อว่าโอกาสยังเปิดกว้างและจะไปตัดสินแชมป์ในนัดสุดท้าย,สำนักข่าวต่างประเทศ รายงงานวันที่ 23 ก.พ. ว่า คาร์โล อันเชลอตติ กุนซือของทีมเรอัล มาดริด จ่าฝูงแห่งศึกลาลีกา สเปน ออกมาแตะเบรกพลพรรคราชันชุดขาว และสื่อมวลชนแดนกระทิงดุ อย่านิ่งนอนใจจะเข้าป้ายคว้าแชมป์อย่างง่ายดาย แม้จะมีคะแนนนำคู่ปรับตลอดกาลอย่างบาร์เซโลนา อยู่ถึงสี่แต้มก็ตาม,กุนซือหนุ่มใหญ่วัย 55 ปี ชาวอิตาลี เผยว่า ความปราชัยของบาร์ซา เมื่อวันเสาร์ที่ผ่านมา ต่อมาลากา 1-0 แต่ยังไม่ใช่ข้อได้เปรียบ เพราะยังเหลือเกมอีก 14 นัดให้ได้ลุ้นกันอีกนาน,มันเป็นเหตุการณ์สำคัญที่เกิดขึ้นในวันเสาร์ เพราะพวกเราสามารถรักษาระยะห่างกับบาร์ซาได้อย่างอุ่นใจมากขึ้น ซึ่งด้วยทัศนคติที่เยี่ยมยอดจะทำให้เราเก็บชัยได้อย่างต่อเนื่อง มันเป็นข้อได้เปรียบที่ดี แต่ผมก็ยังเชื่อว่าการตัดสินแชมป์จะเกิดขึ้นในนัดสุดท้ายของฤดูกาล อันเช กล่าว,นอกจากนี้ นายใหญ่แห่งถิ่นซานติอาโก เบอร์นาเบว ยังได้กล่าวยกย่องเพลย์เมกเกอร์ดาวรุ่งทีมชาติสเปนอย่าง อิสโก อาจจะได้รับโอกาสลงสนามในเกมเอล กลาสิโก ในวันที่ 21 มีนาคม เนื่องจากมีเกมที่จะต้องลงเล่นอีกมาก ทำให้ต้องมีการหมุนเวียนนักเตะ และต้องการให้ดาวรุ่งวัย 22 ปี ได้มีโอกาสลงหาประสบการณ์ในเกมแมตช์ใหญ่เช่นนี้
กุนซือราชันชุดชาว ปรามนักเตะและสื่ออย่าเพิ่งด่วนตัดสินแชมป์ลาลีกา แม้จะมีคะแนนห่างบาร์เซโลนา คู่ปรับอยู่ถึงสี่คะแนนก็ตาม พร้อมเชื่อว่าโอกาสยังเปิดกว้างและจะไปตัดสินแชมป์ในนัดสุดท้าย
อันเช,เรอัล มาดริด,สเปน,ลาลีกา,บาร์เซโลนา,อิสโก,ทีมชาติสเปน,ข่าว,ข่าวกีฬา,ไทยรัฐออนไลน์,บาร์ซา,คาร์โล อันเชลอตติ